32010R0385
L 113/11
SLUŽBENI LIST EUROPSKE UNIJE
05.05.2010.
UREDBA KOMISIJE (EU) br. 385/2010
od 5. svibnja 2010.
o ispravku Uredbe (EZ) br. 1831/96 o otvaranju i predviđanju upravljanja carinskim kvotama Zajednice koje od 1996. utvrđuje GATT za određeno voće i povrće i proizvode od prerađenog voća i povrća
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 148. u vezi s člankom 4.,
budući da:
(1)
Uredbom Komisije (EZ) br. 1831/96 (2) otvorene su carinske kvote za određeno voće i povrće i proizvode od prerađenog voća i povrća navedenog u njezinim prilozima te se njome predviđa upravljanje tim carinskim kvotama.
(2)
Od donošenja Uredbe (EZ) br. 1831/96 promijenilo se nekoliko oznaka KN navedenih u izvornim prilozima I., II. i III. navedenoj Uredbi. Stoga su navedeni prilozi zamijenjeni Uredbom Komisije (EZ) br. 973/2006 (3).
(3)
Pokazalo se da u Prilogu I. Uredbi (EZ) br. 1831/96, kako je izmijenjena Uredbom (EZ) br. 973/2006, nedostaje oznaka KN 2009 80 34 te da je primjereno da je se umetne.
(4)
Prilog I. Uredbi (EZ) br. 1831/96, kako je izmijenjen Uredbom (EZ) br. 973/2006, potrebno je, stoga, na odgovarajući način ispraviti.
(5)
Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
U Prilogu I. Uredbi (EZ) br. 1831/96 pod rednim brojem 09.0093 oznaka KN „2009 80 34” umeće se u stupac „Oznaka KN podbroj TARIC”.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 3. srpnja 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 5. svibnja 2010.